20-årige Lucas Andersen, der i efteråret 2012 blev solgt fra AaB til Ajax Amsterdam, får nu nyt græs under fødderne. Den unge nordjyde, der fik sin A-landsholdsdebut i november 2014, har kontrakt med Ajax til 2018, men har ikke fået tilspillet sig en fast plads på klubbens førstehold. Derfor bliver han nu udlejet til konkurrenterne Willem II, der også spiller i Æresdivisionen. Det skriver Ajax Amsterdam på klubbens hjemmeside. Lucas Andersen har spillet 54 kampe for Ajax' førstehold og scoret fem mål. Han er i to omgange blevet hollandsk mester med holdet.

Referat:
Den tidligere AaB'er skal det kommende år spille for Ajax Amsterdams konkurrenter i Æresdivisionen Wille II på en lejeaftale.